Tira tamezwarut iɣef i d-tɛedda tutlayt tamaziɣt, tella-d s yizumal* iwumi semman "tifinaɣ". Imusnilsen d yimnadiyen mgaraden ɣef tadra-ines*, imi ulac iḍrisen imeqqranen d yidlisen yettwarun s tira-agi. Aseqdec n tfinaɣ yella-d kan i tira n yismawen d yiznan* iwezlanen i yuran ɣef yiblaḍen d yiẓekwan di zzman aqbur. Maca izumal-a d agenses n tutlayt d yidles n tmaziɣt ar ass-a.